wickkiey/tamil-wikipedia-markdown huggingface dataset:
# ஹான்ஸ் சிம்மர்



**ஹான்ஸ் பிலோரியன் சிம்மர்**, ; (பிறப்பு 12 செப்டம்பர் 1957) ஓர் செர்மானிய இசையமைப்பாளர் ஆவார். இவர் நூற்றுக்கும் மேற்பட்ட திரைப்படங்களுக்கு இசையமைத்துள்ளார். *தி லயன் கிங்* (1994), *கிரிம்சன் டைட்* (1995), *கிளாடியேட்டர்* (2000), *த டார்க் நைட்* (2008), மற்றும் *இன்செப்சன்* (2010) ஆகிய திரைப்படங்களுக்கு இசையமைத்ததற்காக விருதுகள் பெற்றார்.  

## இசையமைத்த திரைப்படங்கள்
இவர் இசையமைத்த திரைப்படங்களில் சில:  
- 1989 - *டுரைவிங் மிஸ் டைசி*
- 1994 -*தி லயன் கிங்*
- 1995 - *கிரிம்சன் டைட்*
- 2000 - *கிளாடியேட்டர்*
- 2005 - *பேட்மேன் பிகின்ஸ்*
- 2006 - ''த டா வின்சி கோட்
- 2008 - *த டார்க் நைட்*
- 2009 - *ஏஞ்சல்ஸ் அண்ட் டெமான்ஸ்*
- 2010 - *இன்செப்சன்*
- 2011 - ''ரங்கோ
- 2012 - ''த டார்க் நைட் ரைசஸ்
# காட்டுப்பூனை


**காட்டுப்பூனை** ஆசியாவைத் தாயகமாகக் கொண்ட ஒரு நடுத்தர அளவுள்ள பூனை. இது ஆசியாவில் சீனாவில் இருந்து, தெற்காசியா, நடு ஆசியா, நைல் பகுதி வரை பரவியுள்ளது. மேலும் இது இந்தியாவில் பரவலாகக் காணப்படுகிறது. காட்டுப் பூனையை **வெருகு** என்று தமிழ் அகராதிகள் குறிப்பிடுகின்றன. வெருகு பற்றிப் பழந்தமிழ் இலக்கியங்களில் விரிவான குறிப்புகள் காணப்படுகின்றன.  

## இயல்பு
வீட்டுப்பூனைகளை விடச் சற்று பெரிதாக இருக்கும் இப்பூனைகள் 55 முதல் 94 செ.மீ நீளம் வரையும் 36 செ.மீ உயரம் வரையும் வளரும். மூன்றில் இருந்து 12 கிலோ எடை வரை இருக்கும். கடுவன் பூனைகள் பெட்டைகளை விடச் சற்று பெரியவை. அடர்ந்த காடுகளை விரும்பாத இப்பூனை சவான்னா புல்வெளி, வெளிப்பாங்கான காடுகள் முதலிய இடங்களில் வாழும். காட்டுப்பூனைகள் நன்றாக மரம் ஏற வல்லவை.  

## உணவு
காட்டுப்பூனை கொறிணிகள், அணில், முயல், தவளை, பறவைகள் முதலியவற்றை வேட்டையாடி உண்ணும். ஊர்ப்புறங்களில் இவை வீட்டில் வளர்க்கப்படும் கோழி, வாத்து ஆகியவற்றையும் வேட்டையாடும்.
# அக்னி-5


**அக்னி-5** ஆனது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்பட்ட கண்டம் விட்டு கண்டம் பாயும் திட எரிபொருள் ஏவுகணையாகும். இது இந்தியாவிற்கு 5,500&nbsp;கி.மீ. தொலைவிற்கு அப்பாலுள்ள இலக்கினையும் தாக்கவல்ல வல்லமையை அளிக்கும்...  

## சிறப்புக் கூறுகள்
1. அக்னி-5 சோதனை தெற்காசிய வலயத்தில் சீனாவின் ஆதிக்கத்திற்கு எதிரான ஓர் வல்லரசாக விளங்க இந்தியா எடுக்கும் முயற்சியாகக் கருதப்படுகிறது. இதன் வீச்சில் பெய்ஜிங், சாங்காய் சீன நகரங்கள் உள்ளன.
1. தற்போதைய நீண்ட தொலைவு ஏவக்கூடிய ஏவுகணையான அக்னி-3 3,500 கி.மீ. (2,100 மைல்கள்) செலுத்தக்கூடியது.
1. ஐக்கிய அமெரிக்கா, உருசியா, பிரான்சு, சீனா ஆகிய நாடுகளே கண்டம் விட்டு கண்டம் பாயும் ஏவுகணைகளை செயலாக்க வல்லன.
1. அக்னி-5 ஏவுகணை முழுமையும் திடநிலை எரி பொருளால் இயங்குகிறது; 17 மீ உயரமுள்ள இந்த ஏவுகணையின் முனையில் பல்வேறு வகை வெடிபொருள்கள், அணுகுண்டு, வேதியியல் நச்சு பொருள், உயிரியல் ஆயுதம் அல்லது வேறு சேதம் விளைவிக்கும் பொருள் எடுத்துச் செல்லக்கூடியது.
1. அக்னி-5 ஏவுகணையை கட்டமைக்க 25 பில்லியன் ($486 மில்லியன்) செலவாகியுள்ளது.
1. இதன் மூலம் போர்ப்பொருள்களைத் தவிர செயற்கைக்கோள்களையும் விண்ணில் செலுத்த முடியும்.
1. அக்னி-5 ஏவுகணை செயற்கைக்கோள்களையும் தாக்கி அழிக்கும் திறன் பெற்றது.
1. அக்னி 5 ஏவுகணை முற்றிலும் உள்நாட்டில் கிடைக்கும் பொருள்களைக் கொண்டு உருவாக்கப்பட்டதாகும்.

இந்தியா நவீன ஏவுகணையை உருவாக்கிவிடாமல் தடுக்க வல்லரசு நாடுகள் கடந்தகாலத்தில் போட்ட முட்டுக்கட்டைகளை மீறி இந்தியா அக்னி-5 ஏவுகணையை உருவாக்கியுள்ளது என்பது குறிப்பிடத்தக்கது.
# ஓரிகாமி


**ஓரிகாமி** (origami)என்பது காகிதத்தை மடித்தும் வளைத்தும் உருவங்கள் செய்யும் ஓர் ஜப்பானியக் கலையாகும். 'ஓரி' என்பது தாளையும் 'காமி' என்பது தாளை மடித்தலையும் குறிக்கும். பதினேழாம் நூற்றாண்டில் ஜப்பானில் புகழ்பெற்ற இக்கலையானது 1900-களில் மற்ற நாடுகளுக்கும் பரவியது. தற்போது பாரம்பரிய மரபுப்படி மட்டுமன்றி நவீன வடிவிலும் இக்கலை புகழ்பெற்று வருகிறது. ஒரு சமபரப்புள்ள காகிதத்தை கருவியாகக் கொண்டு மடித்தல் மற்றும் வளைத்தல் மூலமாக மட்டுமே உருவங்கள் உடைய ஒரு கலைப் படைப்பாக மாற்றுவதே ஓரிகாமி ஆகும். இக்கலையில் வெட்டுதல், ஒட்டுதல் ஆகியவை பயன்படுத்தப்படுவதில்லை. அவ்வாறு வெட்டி ஒட்டுவது கிரிகாமி என்னும் கலையாகும்.  

ஓரிகாமி கலையில் குறைந்த எண்ணிக்கையிலான தாள் மடிப்புகளே செய்யப்படுகின்றன. ஆனால் அவற்றில் சிற்சில வேறுபாடுகளுடைய மடிப்புகள் மூலமே பலவகையான உருவங்கள் படைக்கப்படுகின்றன. ஓரிகாமிக் கலையில் அறியப்படும் மிகப் புகழ்பெற்ற உருவம் ஜப்பானியக் கொக்கு ஆகும். பொதுவாக ஒரு சதுர வடிவிலான இரண்டு பக்கங்களிலும் மாறுபட்ட வண்ணங்கள் கொண்ட காகிதம் இக்கலைக்குப் பயன்படுத்தப்படுகிறது. பாரம்பரியமான ஓரிகாமி 1603-1867 வரை (இடோ சகாப்பதம்)பயிற்றுவிக்கப்பட்டு வந்துள்ளது. ஓரிகாமி கலையின் சில நுட்பங்கள் தற்போது சிப்பம் கட்டுதல் மற்றும் பொறியியலில் பயன்படுத்தப்படுகிறது.  
## படிமங்கள்

## மேற்கோள்

## வெளியிணைப்புகள்
- Free Origami Instruction Database !, a collection of links to free origami instructions, pictures and videos.
- More than 250 easy origami !
- காகிதக் கொக்குள் - ஓரிகாமி பயிற்சிப் புத்தகம் [தன்னறம்]
- கொக்குகளுக்காகவே வானம் - தமிழில் ஓரிகாமி [தன்னறம்]
- OrigamiTube.com Watch, Fold, Show Off! , collection of origami instructional and origami related videos.
- Origami Nut, original instructional videos of origami folding with diagrams and varying difficulty levels.
- Origami.com , collection of diagrams, suitable for beginners.
- GiladOrigami.com, contains a large gallery.
- Paper Circle: Origami Out of Hand , exhibition by origami artists Tomoko Fuse, Robert J. Lang, and David and Assia Brill of Great Britain
- The Fold , a large collection of diagrams.
- WikiHow on how to make origami
- Origami.org.uk, 3D animated origami diagrams of peace crane and flapping bird.
- Origami Surprise ! , a brand-new type of origami folding instructions.
- *Between the Folds*, documentary film featuring 15 international origami practitioners
- Interview with Robert Lang at the [[Institute for Mathematics and Its Applications], University of Minnesota, March, 2011]
# வீலர் தீவு (இந்தியா)



**அப்துல்கலாம் தீவு** அல்லது **வீலர் தீவு ** (*Wheeler Island*) இந்தியாவின் ஒடிசா மாநிலத்தின் பத்ரக் மாவட்டக் கடலோரம் அமைந்துள்ள ஓர் தீவாகும். மாநிலத் தலைநகரான புவனேசுவரிலிருந்து ஏறத்தாழ 150&nbsp;கி.மீ. தொலைவில் பத்ரக் மாவட்டத்தில் சண்டிபாலி அருகே அமைந்துள்ளது. அருகிலுள்ள துறைமுகம் *தமரா துறைமுகம்* ஆகும். இங்கு இந்தியாவின் ஏவுகணை சோதனைத்தளம் அமைந்துள்ளது.  

ஒடிசாவின் சண்டிப்பூரிலிருந்து 70 கி.மீ. தெற்கே, கடலோரத்திலிருந்து 10 கி.மீ. தொலைவில் வங்காள விரிகுடாவில் அமைந்துள்ளது. இரண்டு கி.மீ. நீளமுள்ள இதன் பரப்பளவு ஏறத்தாழ உள்ளது. இங்கிருந்து இந்தியாவின் பல ஏவுகணைகள், தொலைதூர ஏவுகணைகள் உட்பட, சோதனையோட்டமாக ஏவப்படுகின்றன. எந்தவித சாலை மற்றும் வானூர்தி இணைப்பும் இல்லாத இந்தத் தீவிற்கு கப்பல்கள் மூலமே செல்ல முடியும். ஓர் சிறிய உலங்கு வானூர்தி இறங்குதளம் இருப்பினும் ஏவுகணை வான்சட்டங்கள், பிற தேவைப்பொருள்கள், கட்டிடப் பொருள்கள் மற்றும் கனரக இயந்திரங்கள் கப்பல் மூலமே எடுத்துச் செல்லக்கூடும்.  

வீலர் தீவு மறைந்த இந்தியாவின் முன்னாள் குடியரசு தலைவர் அப்துல் கலாம் நினைவாக **அப்துல்கலாம் தீவு** என செப்டம்பர் 4, 2015 அன்று பெயர்மாற்றம் செய்யப்பட்டது.  

## பரிசோதனைகள்
இங்கு, அக்னி-5 ஏவுகணை(5000&nbsp;km) 19-ஏப்ரல்-2012 அன்று வெற்றிகரமாகப் பரிசோதிக்கப்பட்டது.
# பாரத் டைனமிக்ஸ் லிமிடெட்



**பாரத் டைனமிக்ஸ் லிமிடெட் ** (Bharat Dynamics Limited, BDL, இந்தி: भारत डायनामिक्स लिमिटेड ) இந்தியாவின் படைக்கலங்களையும் ஏவுகணைகளையும் தயாரிக்கும் நிறுவனம் ஆகும். 1970ஆம் ஆண்டு ஆந்திரத் தலைநகர் ஐதராபாத்தில் நிறுவப்பட்டது.  

இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற நிறுவனம் ஆகும்.  

## தயாரிப்புகள்
இந்தியாவில் வடிவமைக்கப்பட்ட படைக்கலங்களை தயாரிப்பதற்காக இந்த நிறுவனம் நிறுவப்பட்டது. பாதுகாப்பு ஆராய்ச்சி மற்றும் வளர்ச்சி அமைப்புடன் இணைந்து இந்தியாவின் ஏவுகணைகளை தயாரித்து வருகிறது. பாரத் டைனமிக்சில் தயாரான முதல் ஏவுகணை பிரித்திவி ஆகும்.  

1998ஆம் ஆண்டில் பிடிஎல் தயாரித்த அக்னி ஏவுகணைகள் இந்தியப் படைத்துறையில் ஏற்றுக்கொள்ளப்பட்டது. இந்தியப் படைத்துறைக்கு வேண்டிய பிற ஏவுகணைகளையும் அமைப்புகளையும் பிடிஎல் தயாரித்தளிக்கிறது. இவற்றில் பீரங்கிவண்டிகளுக்கு எதிரான கொங்கூர் ஏவுகணைகள் குறிப்பிடத்தக்கவை.  

## இதனையும் காண்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# அட்டாரி



**அட்டாரி** பஞ்சாப் மாநிலத்தின் அம்ரித்சர் மாவட்டத்தை சேர்ந்த ஒரு கிராமம் ஆகும். இவ்வூர் இந்திய தலைநகரான புது தில்லியையும் பாகிஸ்தானின் லாகூர் நகரத்தையும் இணைக்கும் இரயில் வழித்தடத்தில் அமைந்துள்ளது. இந்திய எல்லையை தாண்டி செல்லும் சம்ஜௌதா விரைவு இரயில் அட்டாரியிலிருந்து துவங்கி 3 கி.மீ. தொலைவில் உள்ள பாகிஸ்தானின் வாகா வரை இயக்கப்படுகிறது.  

பாகிஸ்தானுடனான வர்த்தகத்தை மேம்படுத்தும் நோக்கில் 13 ஏப்ரல் 2012 அன்று ஒருங்கிணைக்கப்பட்ட தணிக்கை நிலையம் அட்டாரியில் நிறுவப்பட்டது.
# திருக்கழுமல மும்மணிக்கோவை

**திருக்கழுமல மும்மணிக்கோவை** என்னும் சைவ நூல் பதினோராம் திருமுறையில் இடம்பெற்றுள்ளது. மும்மணிக்கோவை என்பது ஒரு சிற்றிலக்கியம்.  

இதன் ஆசிரியர் பட்டணத்துப் பிள்ளையார். சென்னையிலுள்ள திருவொற்றியூர் பகுதியில் வாழ்ந்தவர். காலம் பத்தாம் நூற்றாண்டு.  

சீர்காழியின் பழம்பெயர் கழுமலம். இவ்வூரிலுள்ள சிவபெருமானை இந்த நூல் போற்றிப் பாடுகிறது.  

## நூல் அமைதி
இந்த நூலிலுள்ள ஆசிரியப்பாக்கள் இணைகுறள் ஆசிரியப்பாக்களாக உள்ளன.  
;வெண்பா (2)  
:அருளின் கடலடியேன் அன்பென்னு மாறு  
:பொருளின் திகழ்புகலி நாதன் – இருள்புகுதும்  
:கண்டத்தான் என்பாரைக் காதலித்துக் கைதொழுவார்  
:அண்டத்தார் நாமார் அதற்கு.  
;கட்டளைக்கலித்துறை (6)  
:ஒளிவந்த வாபொய் மனத்திருள் நீங்கஎன் உள்ளவெள்ளர்  
:தெளிவந்த வாவந்து தித்தித்த வாசிந்தி யாத(து)ஒரு  
:களிவந்த வாஅன் புகைவந்த வாகடை சார்அமையத்(து)  
:தெளிவந்த வாநம் கழுமல வாணர்தம் இன்னருளே.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

## அடிக்குறிப்புகள்
# திருவிடைமருதூர் மும்மணிக்கோவை

திருவிடைமருதூர் மும்மணிக்கோவை என்னும் சைவ நூல் பதினோராம் திருமுறையில் இடம்பெற்றுள்ளது.  
மும்மணிக்கோவை என்பது ஒரு சிற்றிலக்கியம்  
இதன் ஆசிரியர் பட்டணத்துப் பிள்ளையார்.  
சென்னையிலுள்ள திருவொற்றியூர் பகுதியில் வாழ்ந்தவர்.  
காலம் பத்தாம் நூற்றாண்டு.  

திருவிடைமருதூர்க் கோயிலிலுள்ள சிவபெருமானை இந்த நூல் போற்றிப் பாடுகிறது.  

## நூல் அமைதி
இந்த ஆசிரியர் இயற்றிய திருக்கழுமல மும்மணிக்கோவையிலுள்ள ஆசிரியப்பாக்கள் இணைகுறள் ஆசியப்பாக்களாக உள்ளன. இந்த நூல் நேரிசை ஆசிரியப்பாக்களைக் கொண்டுள்ளது.  
;வெண்பா (5)  
:கண்ணென்றும் நந்தமர்க்கோர் காப்பென்றும் கற்றிருக்கும்  
:எண்ணென்றும் மூல எழுத்தென்றும் – ஒண்ணை  
:மருதவப்பா என்றுமுனை வாழ்த்தாரேல் மற்றும்  
:கருதவப்பால் உண்டோ கதி.  
;கட்டளைக்கலித்துறை (9)  
:வந்திக்கண் டாய்அடி யாரைக்கண் டான்மற வாதுநெஞ்சே  
:சிந்திக்கண் டாய்அரன் செம்பொன் கழல்திரு மாமருந்தைச்  
:சந்திக்கண் டாயில்லை யாயின் நமன்தமர் தாம்கொடுபோய்  
:உந்திக்கண் டாய்நிர யத்துன்னை வீழ்த்தி உழக்குவரே.  
;புதுமையான சொல்-தொடர்கள்  
:வந்திக்கண்டாய், சிந்திக்கண்டாய், சந்திக்கண்டாய், உந்திக்கண்டாய் என்னும் புதுமையான தொடர்கள் இவரது நூலில் காணப்படுகின்றன. அவை முறையே வந்திப்பாயாக (வாழ்த்துவாயாக), சிந்திப்பாயாக, சந்திப்பாயாக, உந்திப்பாயாக (துள்ளிக் குதித்துச் செல்வாயாக) என்னும் பொருள் தருபவை.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு
# திருவேகம்பமுடையார் திருவந்தாதி

**திருவேகம்பமுடையார் திருவந்தாதி** என்னும் சைவ நூல் பதினோராம் திருமுறையில் இடம்பெற்றுள்ளது.  
அந்தாதி என்பது ஒரு சிற்றிலக்கியம்  
இதன் ஆசிரியர் பட்டணத்துப் பிள்ளையார்(திருவெண்காடர் என்ற அழைக்கப்பட்ட பட்டினத்தார்).  
காவிரிப்பூம்பட்டினத்தில் வாழ்ந்தவர்.  
காலம் பத்தாம் நூற்றாண்டு.  
காஞ்சிபுரம் ஏகாம்பரநாதர் கோயிலிலுள்ள சிவபெருமானை இந்த நூல் போற்றிப் பாடுகிறது.  

## நூல் அமைதி
இந்த நூலில் கட்டளைக்கலித்துறைப் பாடல்கள் 100 அந்தாதியாகத் தொடுக்கப்பட்டுள்ளன.  

நூல் ‘மெய்த்தொண்டர்’ என்று தொடங்கி ‘மெய்த்தொண்டரே’ என முடிகிறது. அந்தாதி நூல் அமையும் முறை இது.  
;பாடல் 98  
:இன்றுசெய் வோமித னிற்றிரு வேகம்பர்க்(கு) எத்தனையும்  
:நன்றுசெய் வோம்பணி நாளையென் றுள்ளிநெஞ் சேயுடலில்  
:சென்றுசெ யாரை விடும்துணை நாளும்வி டாதடிமை  
:நின்றுசெய் வாரவர் தங்களின் நீள்நெறி காட்டுவரே.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு
# இரசாட் மாஞ்சி

**இரசாட் மாஞ்சி** (ஆங்கிலம்: Irshad Manji; குசராத்தி: ઇરશાદ માનજી; பிறப்பு 1968) ஒரு அறியப்பட்ட கனடிய எழுத்தாளர், ஊடகவியலாளர், சீர்திருத்த முற்போக்கு இசுலாமுக்கான செயற்பாட்டாளர். இவர் தற்போது நியூ யோர் பல்கலைக்கழக பேராசிரியராக உள்ளார். மரபுவாத, மிதவாத இசுலாம் நோக்கி கடுமையான விமர்சனங்களை இவர் முன்வைத்துள்ளார். கனடாவின் பல்லினப் பண்பாட்டுக் கொள்கையையும் கடுமையாக விமர்சித்துள்ளார்.  

## படைப்புகள்
- Allah, Liberty and Love
- The Trouble with Islam Today
- Faith Without Fear
# திருவொற்றியூர் ஒருபா ஒருபது

**திருவொற்றியூர் ஒருபா ஒருபது** என்னும் சைவ நூல் பதினோராம் திருமுறையில் இடம்பெற்றுள்ளது.  
பத்து, பதிகம் என்னும் பெயர் பூண்டு விளங்குவது ஒருவகைச் சிற்றிலக்கியம்  
இதன் ஆசிரியர் பட்டணத்துப் பிள்ளையார்.  
சென்னையிலுள்ள திருவொற்றியூர் பகுதியில் வாழ்ந்தவர்.  
காலம் பத்தாம் நூற்றாண்டு.  
காஞ்சிபுரம் ஏகாம்பரநாதர் கோயிலிலுள்ள சிவபெருமானை இந்த நூல் போற்றிப் பாடுகிறது.  

## நூல் அமைதி
இந்த நூலில் பத்து ஆசிரியப்பாக்கள் உள்ளன. பாடல்கள் நீளமானவை. அவை அந்தாதி முறையில் தொடுக்கப்பட்டுள்ளன. நூல் ‘இருநிலம்’ என்னும் தொடருடன் தொடங்கி ‘இருநிலத்தே’ என்று அதே தொடரில் முடிகிறது.  
## நூல் சொல்லும் சில செய்திகள்
:• நிலமடந்தைக்கு மேகலை கடல். அந்த மேகலைக்கு முகம் போன்றது ஒற்றிமாநகர்.  
:• ஆண் அல்லது பெண் என ஓருருவின் பெற்றி இல்லாதவன் சிவன்  
:• பெற்றோர் யாரோ தெரியவில்லை.  
:• பாவகன் (தீ), பரிதி, மதி ஆகிய மூன்று கண்களை உடையவன்.  
:• விசும்பே அவன் உடம்பு  
:• எட்டுத் திசையும் அவனுக்கு எட்டுத் தோள்  
:• கடல் உடை  
:• மண்டலம் அவன் அல்குல் (பெண்ணுறுப்பு)  
:• மணிமுடிப் பாந்தள் (பாம்பு) அவன் தாள்  
:• மாருதம் (காற்று) அவன் உயிர்க்கும் மூச்சு  
:• ஓசை அவன் வாய்மொழி  
:• நிரம்பிய ஞானம் அவன் உணர்வு  
:• உலகின் நீர்மை, நிற்றல், சுருங்கல், விரிதல், தோற்றம் – ஐந்தும் தொழில்.  
:• அமைதல், அழிதல், பெயர்தல், இமைத்தல், விழித்தல் – ஐந்தும் இயல்பு  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு
# திருநாரையூர் விநாயகர் திருஇரட்டை மணிமாலை

திருநரையூர் திருஇரட்டை மணிமாலை என்னும் சைவ நூல் பதினோராம் திருமுறையில் இடம்பெற்றுள்ளது.  
இரட்டைமணிமாலை ஒருவகைச் சிற்றிலக்கியம்  
திருநாரையூர் திருஇரட்டை மணிமாலை நூலின் ஆசிரியர் நம்பியாண்டார் நம்பி.  
காலம் பதினோராம் நூற்றாண்டின் முற்பாதி. இராசராச சோழன் காலம்.  
கடலூர் மாவட்டம் திருநாரையூர் சிவபெருமானை இந்த நூல் போற்றிப் பாடுகிறது.  

## நூல் அமைதி
வெண்பா, கட்டளைக்கலித்துறை என்னும் இருவகைப் பாக்கள் மாறி மாறி அந்தாதித் தொடையோடு வர இந்த நூலிலுள்ள 20 பாடலிலுள்ள 20 பாடல்கள் அமைந்துள்ளன.  
;வெண்பா  
:என்னை நினைந்தடிமை கொண்டென் இடர்கெடுத்துத்  
:தன்னை நினையத் தருகின்றான் – புன்னை  
:விரசுமகிழ் சோலைவியன் நாரையூர் முக்கண்  
:அரசுமகிழ் அத்திமுகத் தான்.  
;கட்டளைக்கலித்துறை  
:நாந்தன மாமனம் ஏத்துகண் டாய்என்று நாள்மலரால்  
:தாந்தன மாக இருந்தனன் நாரைப் பதித்தன்னுளே  
:சேர்ந்தன னேஐந்து செங்கைய னேநின் திரள்மருப்பை  
:ஏந்தின னேஎன்னை ஆண்டவ னேஎனக்(கு) என்னையனே.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு
# லூனா 2



**லூனா-2 ** (Luna 2 அல்லது E-1A தொடர்) நிலாவை நோக்கி ஏவப்பட்ட சோவியத் ஒன்றியத்தின் லூனா திட்டத்தின் இரண்டாவது விண்கலமாகும். இதுவே நிலவில் தரையிறங்கிய முதலாவது விண்கலமாகும். செப்டம்பர் 13, 1959 அன்று நிலவின் மேற்பரப்பில் *மாரே இம்பிரியம்* எனப் பெயரிடப்பட்டுள்ள பகுதிக்கு கிழக்கே ஆர்க்கிமிடீஸ், ஆட்டோலைகஸ் பெருவாய்கள் அருகே மோதியது.  

லூனா 1 போன்றே வடிவமைக்கப்பட்ட லூனா 2 அலைவாங்கிகள் நீட்டிக்கொண்டிருக்கும் ஓர் கோள வடிவ விண்கலமாகும். இதன் அளவியல் கருவிகளும் லூனா 1ஐப் போன்றே ஒளிர் மின் எண்ணிகள், கைகர் துகள் அளவிகள், ஓர் காந்த ஆற்றல் மானி, செரன்கோவ் உணரிகள், மற்றும் நுண்விண்கற்கள் உணரிகளைக் கொண்டிருந்தன. லூனா 2 வில் உந்துகை அமைப்புகள் எதுவும் அமைக்கப்படவில்லை.  
## இதையும் பார்க்கவும்
- லூனா 3
- பயோனீர் 4
# கோரல்டிரா


கணினி வரைகலையில் வெக்டார் வகைப் படங்களை உருவாக்குவதற்காகப் பயன்படுத்தப்படும் மென்பொருள்களுள் ஒன்று **கோரல்டிரா** என்பதாகும். 1989 முதல் கனடா நாட்டின் கோரல் காப்பரேஷன் என்ற நிறுவனம் இதனைத் தயாரித்து வழங்கி வருகிறது. கோரல்டிரா 1.0 என்று வெளியான இதன் 16 வது பதிப்பு தற்போது கோரல்டிரா எக்ஸ்6 என்ற பெயரில் கிடைக்கிறது.  

## வெக்டார் வகைப் படங்கள்

கணினி வரைகலையில் இரண்டு வகையான படங்கள் பயன்படுத்தப்படுகின்றன. பிக்ஸல் எனப்படும் மிகச் சிறிய கட்டங்களின் அடிப்படையிலான படங்கள் ராஸ்டர் வகையைச் சார்ந்தவையாகும். அளவுகளின் அடிப்படையில் உருவாக்கப்படுபவையே வெக்டார் வகைப் படங்களாகும். இவற்றை எந்த அளவில் வேண்டுமானாலும் உருவாக்கி, அதனைத் தேவையான அளவிற்கு அளவில் மாற்றம் செய்து கொள்ளலாம். படத்தின் தரம் சேதமுறுவது கிடையாது.  

இப்படிப்பட்ட வெக்டார் வகைப் படங்களை உருவாக்குவதற்கே கோரல்டிரா மென்பொருள் உதவுகிறது. படங்கள் மட்டுமல்லாது, பக்க வடிவைமப்பு, புத்தக வேலைகளுக்கும்கூட பயன்படுத்தப்படுகிறது.  

## கருவிகளும் கட்டளைகளும்

கோடுகள் வரைவதிலிருந்து வண்ணங்கள் தீட்டுவது வரையிலும் பல்வேறு செயல்பாடுகளுக்கு உதவுகின்ற சுமார் 19 கருவிகள் நேரடியாக பயன்படும் விதமாகவும், அவற்றிற்குள் மேலும் பல துணைக்கருவிகள் மறைத்தும் வைக்கப்பட்டுள்ளன.  

இந்தக் கருவிகளுள் ஷேப் டூல் என்பது பெரிய அளவிலான செயல்பாடுகளைத் தன்னுள் கொண்டுள்ளதாகும்.  

கருவிகள் தவிர படங்கள் வரைவதற்கு உதவுகின்ற பல்வேறுவிதமான கட்டளைகள் 12 மெனுக்களுக்குள் பட்டியலாகத் தரப்படுகின்றன. ஃபைல் முதல் ஹெல்ப் வரையிலான இந்த மெனுக்களில் ஒவ்வொன்றும் தனித்தனியான செயல்பாடுகளைக் கொண்டுள்ளவையாக உருவாக்கப்பட்டுள்ளன.  

எனினும் இந்தக் கட்டளைகளுள் டூல்ஸ் மெனுவிற்குள் தரப்பட்டுள்ள, ரன் ஸ்கிரிப்ட், மேக்ரோஸ் போன்றவற்றை பயன்படுத்த சிறிது கணினி தொழில்நுட்ப அறிவும் தேவையாக உள்ளது.  

தொடர்ந்து மேற்கொள்ளப்பட்டுவரும் ஆராய்ச்சி மற்றும் அபிவிருத்தியின் காரணமாக ஒவ்வொரு இரண்டு ஆண்டுகளிலும் கோரல்டிராவின் புதிய பதிப்புகள் உருவாக்கப்பட்டுத் தரப்படுகின்றன. அவற்றில் புதிய கருவிகளும் கட்டளைகளும் கிடைக்கின்றன.  

## கோரலின் பிற தயாரிப்புகள்

கோரல்டிரா பொதுவாக வெக்டார் வகைப் படங்களை உருவாக்குவதற்கே சிறப்பு வாய்ந்த மென்பொருளாகும். எனினும் சமீப காலமாக, ராஸ்டர் வகைப் படத்தை உருவாக்குவதற்காகத் தனியே கோரல் போட்டோ-பெயின்ட் என்ற மென்பொருளும் தரப்படுகிறது.  

கணினித் திரையில் தெரியும் காட்சியைப் படம் பிடிப்பதற்காக கோரல் கேப்சர் என்ற தனியான மென்பொருளும் இந்தத் தொகுப்பில் கிடைக்கிறது. இதனால் துல்லியமான, தரமான முறையில் கணினித் திரைக் காட்சியை பெற முடிகிறது.  
## வெளியிணைப்புகள்
- கோரல் நிறுவனத்தின் வலைதளம்
- கோரல் டிரா டிப்ஸ்
# சாம்பியன்ஸ் லீக் இருபது20



**சாம்பியன்ஸ் லீக் இருபது20** (*Champions League Twenty20*) என்பது இந்தியா, ஆத்திரேலியா, இங்கிலாந்து, தென்னாபிரிக்கா, இலங்கை, நியூசிலாந்து, மேற்கிந்தியத் தீவுகள் ஆகிய நாடுகளின் உள்ளூர் அணிகளுக்கிடையே நடைபெற்ற இருபது20 துடுப்பாட்டப் போட்டித் தொடர் ஆகும். இத்தொடர் அப்போதைய ஐசிசியின் தலைவராக இருந்த என். ஸ்ரீனிவாசன் என்பவரால் நடத்தப்பட்டது.  

உள்ளூர் இருபது20 போட்டித் தொடர்களின் வெற்றி காரணமாக, முக்கியமாக இந்திய முதன்மைக் குழுப் போட்டிகள் வெற்றி காரணமாக 2008இல் இப்போட்டித் தொடர் துவங்கப்பட்டது. முதலாவது போட்டித் தொடர் செப்டம்பர் பிற்பகுதியிலிருந்து 2008 அக்டோபர் முற்பகுதி வரை நடத்தப்படுவதாக இருந்தது. ஆயினும் அது தாமதமானது. பின்னர், போட்டித் தொடர் திசம்பர் 3இலிருந்து திசம்பர் 10, 2008 வரை நடைபெறுவதாக இருந்தது. பின்னர், நவம்பர் 2008இல் நடைபெற்ற மும்பைத் தாக்குதல்கள் காரணமாகப் போட்டித் தொடர் கைவிடப்பட்டது.  

முதலாவது போட்டித் தொடர் அக்டோபர் 2009இல் நடைபெற்றது. 170 கோடிக்கு (38.4 மில்லியன் அமெரிக்க டாலர்) விளம்பர ஆதரவு வழங்குவதற்கான உரிமையை இந்தியாவின் தொலைத்தொடர்புச் சேவை நிறுவனமான பார்த்தி ஏர்டெல் வாங்கியது. 2011 போட்டித் தொடர் இந்தியாவில் செப்டம்பரிலிருந்து அக்டோபர் வரை நடைபெற்றது. ஆகத்து 2011இல் நோக்கியா நிறுவனம் நான்கு வருடங்கள் விளம்பர ஆதரவு வழங்குவதாக ஒப்புக் கொண்டது.  

குறைவான பார்வையாளர்கள், ரசிகர்களின் ஆர்வமின்மை, நிலையற்ற விளம்பர ஆதரவுகள் உள்ளிட்ட காரணங்களால் இத்தொடரை உருவாக்கிய மூன்று துடுப்பாட்ட வாரியங்களும் தொடரைக் கைவிடுவதாக அறிவித்தன.எனவே 2014ஆம் ஆண்டு நடைபெற்ற தொடர் இதன் கடைசித் தொடராக அமைந்தது.  

## போட்டி முடிவுகள்
| நிகழ்விடம் | வெற்றியாளர் | முடிவு | இரண்டாமவர் |  |  |  |  |
| --- | --- | --- | --- | --- | --- | --- | --- |
| 2008 | சேப்பாக்கம் துடுப்பாட்ட அரங்கம், சென்னை | **நவம்பர் 2008 மும்பை தாக்குதல்கள் காரணமாகக் கைவிடப்பட்டது** | 8 |  |  |  |  |
| 2009 | ராஜீவ் காந்தி பன்னாட்டுத் துடுப்பாட்ட அரங்கம், ஐதராபாத் | நியூ சவுத் வேல்ஸ் ப்ளூஸ் | **41 ஓட்டங்களால் வெற்றி**
ஆட்ட விவரம் | டிரினிடாட் மற்றும் டொபாகோ | 12 |  |  |
| 2010 | நியூ வான்டரர்ஸ் அரங்கம், ஜோகானஸ்பேர்க் | சென்னை சூப்பர் கிங்ஸ் | **8 இழப்புகளால் வெற்றி**
ஆட்ட விவரம் | வாரியர்ஸ் | 10 |  |  |
| 2011 | சேப்பாக்கம் துடுப்பாட்ட அரங்கம், சென்னை | மும்பை இந்தியன்ஸ் | **31 ஓட்டங்களால் வெற்றி**
ஆட்ட விவரம் | ராயல் சேலஞ்சர்ஸ் பெங்களூர் | 10 | 13 |  |
| 2012 | நியூ வான்டரர்ஸ் அரங்கம், ஜோகானஸ்பேர்க் | சிட்னி சிக்சர்ஸ் | **10 இழப்புகளால் வெற்றி**
ஆட்ட விவரம் | ஹைவெல்ட் லயன்ஸ் | 10 | 14 |  |
| 2013 | பெரோசா கோட்லா அரங்கம், டெல்லி | மும்பை இந்தியன்ஸ் | **33 ஓட்டங்களால் வெற்றி**
ஆட்ட விவரம் | ராஜஸ்தான் ராயல்ஸ் | 10 | 12 |  |
| 2014 | எம். சின்னசுவாமி அரங்கம், பெங்களூர் | சென்னை சூப்பர் கிங்ஸ் | **8 இழப்புகளால் வெற்றி**
ஆட்ட விவரம் | கொல்கத்தா நைட் ரைடர்ஸ் | 10 | 12 | } |
**மூலம்**: *Cricinfo*  

## இதையும் பார்க்க
- இந்தியன் பிரீமியர் லீக்
# தகவல் காலம்



**தகவல் காலம் ** (Information Age) அல்லது பொதுவாக **கணினி காலம்** அல்லது **எண்ணிமக் காலம் **, என்று நிகழ்கின்ற காலம் குறிப்பிடப்படுகின்றது. முந்தையக் காலங்களில் பெறுவதற்கு இயலாத அல்லது கடினமான தகவல்களை தனிநபர்கள் எளிதாகப் பெற முடிவதும் தங்களுக்குள் கட்டுக்கள் ஏதுமின்றி பரிமாறிக் கொள்ள முடிவதும் இந்தக் காலம் இவ்வாறாக அழைக்கப்படக் காரணமாக அமைந்தது. எண்ணிம காலம் அல்லது எண்ணிமப் புரட்சி என்ற கருத்தாக்கமும் இதனையொட்டியே எழுந்தது. தொழிற்புரட்சி கொண்டுவந்த வழமையான பொருட் தயாரிப்பு நிறுவனங்களுக்கு மாறான தகவல் கையாளலை அடிப்படையாகக் கொண்ட புதிய பொருளியல் சமூகத்திற்கு, *தகவல் சமூகம்*, மாறியதன் விளைவுகளை குறிப்பதாகவும் அமைந்துள்ளது.  

1970களிலிருந்து தொடர்ந்த தனிக்கணினிகளின் நுண்மமாக்குதலும் 1990களில் உலகளாவிய இணையம் உய்நிலைப் பொருண்மைப் பெற்றதும் அதனைத் தொடர்ந்த இரு பத்தாண்டுகளில் பொதுமக்கள் இத்தொழில்நுட்பங்களை ஏற்றுக்கொண்டதும் தகவல் காலத்தின் அடித்தளங்களாக அமைந்தன. தினசரி வாழ்வில் விரைவான தொழில்நுட்ப படிவளர்ச்சியைக் கொணர்ந்த இந்தக் காலத்தில் கல்வி, கேளிக்கை மற்றும் தொழில்முறை வாழ்க்கை என அனைத்து வாழ்க்கைமுறைகளிலும் மாற்றங்கள் நிகழ்ந்துள்ளன.விரைவான உலக தகவல் தொடர்பும் உலகளாவிய சமூகப் பிணைப்பும் இக்காலத்தின் சிறப்புக் கூறுகளாகும்.
# கோயில் திருப்பண்ணியர் விருத்தம்

கோயில் திருப்பண்ணியார் விருத்தம் என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ளது.  

விருத்தம் ஒருவகைச் சிற்றிலக்கியம்.நூலின் பெயர் 'விருத்தம்' என்று இருந்தாலும் இதில் உள்ள பாடல்கள் கட்டளைக்கலித்துறைப் பாடல்களாக உள்ளன. கட்டளைக்கலித்துறைப் பாடல்களையும் ஐந்து சீர் கொண்ட விருத்த வகையாகவே புலவர்கள் கருதியுள்ளனர்.  

கோயில் திருப்பண்ணியார் விருத்தம் நூலின் ஆசிரியர் நம்பியாண்டார் நம்பி.  

காலம் பதினோராம் நூற்றாண்டின் முற்பாதி. இராசராச சோழன் காலம்.  
தில்லை சிவபெருமானை இந்த நூல் போற்றிப் பாடுகிறது.  
;கோயில்  
:கோயில் என்னும் சொல் சிதம்பரம் நடராசர் கோயிலைக் குறிக்கும். பட்டினத்தார் பாடிய கோயில் நான்மணிமாலை என்னும் நூலாலும் இதனை அறியலாம். (திருவரங்கம் கோயிலைப் ‘பெரியகோயில்’ எனக் குறிப்பிடுவது வழக்கம்)  
;திருப்பண்ணியார்  
:திருப்பண்ணியார் என்னும் சொல் கோயில் திருப்பணி பண்ணுவோரைக் குறிக்கும். கோயிலில் பூசை பண்ணுவோர் தில்லைவாழ் அந்தணர். கோயிலில் துப்புரவுப்பணி செய்வோர் கோயில் பணியாளர்கள். தானம் வழங்குவோர் கோயில் புரவலர். திருப்பண்ணியார் என்னும் சொல் இவர்கள் அனைவரையும் குறிக்கும். என்றாலும் சிறப்பு வகையால் கோயிலில் பண் பாடுவோரைக் குறிக்கும். பண் பாடுபவர் ஒருவர் கோயிலின் பெருமைகளைப் பாடுவதாக இந்த நூல் அமைந்துள்ளது.  

## நூல் அமைதி
இந்த நூல் 70 கட்டளைக்கலித்துறைப் பாடல்களைக் கொண்டது.  
;பாடல் (4)  
:பயில்கின்றி லேன்திறத் திறத்திரு நாமம் பனிமலர்த்தார்  
:முயல்கின்றி லேன்உன் திருவடிக் கேஉவப்ப முன்னுதில்லை  
:இயல்கின்ற நாடகச் சிற்றம் பலத்துள்எந் தாய்இங்கனே  
:உயர்கின்ற நான்எங்ங னேபெறு மாறுநின் ஆரருளே.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு
# திருத்தொண்டர் திருவந்தாதி

திருத்தொண்டர் திருவந்தாதி என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.  

அந்தாதி என்பது ஒருவகைச் சிற்றிலக்கியம்  

திருத்தொண்டர் திருவந்தாதி நூலின் ஆசிரியர் நம்பியாண்டார் நம்பி.  

காலம் பதினோராம் நூற்றாண்டின் முற்பாதி. இராசராச சோழன் காலம்.  

சேக்கிழார் இயற்றிய பெரியபுராணம் அறுபத்துமூன்று நாயன்மார்களின் சைவத்தொண்டைப் போற்றிப் பாடுகிறது. திருத்தொண்டர் திருவந்தாதி அவர்களின் வரலாற்றைச் 90 பாடல்களில் சுருக்கமாகக் கூறுகிறது.  

இந்தச் சுருக்கமான வரலாற்றை வழி நூலின் வழிகாட்டியாக வைத்துக்கொண்டு தொண்டர் சீர் பரவுவார் என்று அழைக்கப்பட்ட சேக்கிழார், திருத்தொண்டர் புராணம் என்ற பெரியபுராணம் 4286 பாடல்களில் செய்துள்ளார்.  
## நூல் அமைதி
இந்த நூலில் 63 நாயன்மாரைப் பற்றிய 90 (1 + 86 + 3) பாடல்கள் உள்ளன.  
;புதுமைகள்  
- முதல் பாடல் கணக்கில் கொள்ளப்படவில்லை. இரண்டாம் பாடல் ‘செப்பத் தகுபுகழ்த் தில்லை’ எனத் தொடங்குகிறது. 89-ஆம் பாடல் ‘அந்தாதி செப்பிடவே’ என முடிகிறது.
- 87-ஆம் பாடல் திருத்தொண்டர் கூட்ட அடியார்களைத் தொகுத்துக் கூறுகிறது.
- 88-ஆம் பாடல் ‘திருத்தொண்டத்தொகைப் பதிகம்’ என்னும் நூலிலுள்ள 10 பாடல்களில் வரும் முதலடிகளைத் தொகுத்துக் காட்டுகிறது.
- 89-ஆம் பாடல் இந்த நூற்பயன் கூறுகிறது.
;பாடல் பாங்கு  
:செய்தவர் வேண்டிய தியாதும் கொடுப்பச் சிவன்தவனாய்க்  
:கைதவம் பேசிநின் காதலி யைத்தரு கென்றலுமே  
:மைதிகழ் கண்ணியை ஈந்தவன் வாய்ந்த பெரும்புகழ்வந்(து)  
:எய்திய காவிரிப் பூம்பட்டினத்துள் இயற்பகையே. (3)  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# நூரானியா ஹசன்

**நூரானியா ஹசன்** (இயற்பெயர்: பௌசுல் ஹசன், 1964 - ஏப்ரல் 19, 2012) இலங்கை வானொலியின் மூத்த அறிவிப்பாளரும் ஊடகவியலாளரும் ஆவார். இலங்கை வானொலி முஸ்லிம் சேவையில் பணிப்பாளராகப் பணியாற்றியவர்.  

## வாழ்க்கைச் சுருக்கம்
பெளசுல் ஹஸன் 1964 ஆம் ஆண்டு கேகாலை மாவட்டம், மாவனெல்லை, உயன்வத்தையில் பிறந்தார். அங்குள்ள நூராணிய்யா மகா வித்தியாலயம், மாவனல்லை சாகிரா கல்லூரி ஆகியவற்றில் கல்வி கற்றவர். பேராதனைப் பல்கலைக்கழகத்தின் வெளிவாரிப் கலைப்பட்டதாரி.  

## ஊடகத்துறையில்
மாவனெல்லைக்கான தினகரன் பத்திரிகையின் நிருபராகப் பணியாற்றிய இவர், பின்னர் லேக்ஹவுஸ் நிறுவனத்தில் இணைந்து தினகரன் ஆசிரியர் பீட ஒப்புநோக்கு பிரிவில் பணியாற்றினார். தினகரன் பத்திரிகையில் விளையாட்டுத்துறை பகுதியில் கட்டுரைகளையும் எழுதி வந்துள்ளார். ‘நூரானியா ஹஸன்’ என்ற பெயரில் கட்டுரைகள் எழுதியுள்ளதுடன் வானொலியிலும் அறிமுகமானார். பின்னர் முகாமைத்துவ உதவியாளராக இலங்கை ஒலிபரப்புக் கூட்டுத்தாபனத்தின் நிதிப் பிரிவில் இணைந்து கொண்டார்.  

## வானொலி ஒலிபரப்பாளராக
இலங்கை ஒலிபரப்புக் கூட்டுத்தாபன முஸ்லிம் சேவை, இலங்கை வானொலி தென்றல், இலங்கை வானொலி மலையக சேவை ஆகியவற்றின் பணிப்பாளராக பணியாற்றிய இவர் இலங்கை ஒலிபரப்புக் கூட்டுத்தாபனத்தின் சந்தைப்படுத்தல் பணிப்பாளராக பதவி வகித்து வந்தார். வானொலியில் துடுப்பாட்ட வர்ணனையாளராகவும் இருந்தார்.  

## இறப்பு
நூரானியா ஹசன் 2012 ஏப்ரல் 19 ஆம் நாள் யாழ்ப்பாணத்தில் இலங்கை வானொலி ஒழுங்கு செய்திருந்த புத்தாண்டுக் கொண்டாட்டத்தில் கலந்து கொள்ளச் சென்ற போது அநுராதபுரம் அருகில் வாகன விபத்து ஒன்றில் சிக்கி உயிரிழந்தார். இவர் மூன்று பிள்ளைகளின் தந்தையாவார்.  

- Top SLBC man dies in road accident , டைம்ஸ் ஒன்லைன், ஏப்ரல் 19, 2012
- வாகன விபத்தில் நூரானியா ஹசன் மரணம், தமிழ்மிரர், ஏப்ரல் 19, 2012
- இலங்கை ஒலிபரப்பு கூட்டுத்தாபனத்தின் வான் விபத்து: நூராணியா ஹசன் பலி , தினகரன், ஏப்ரல் 20, 2012
# சா ஆலாம்


**சா ஆலாம்**, (மலாய்: *Shah Alam*; ஆங்கிலம்: *Shah Alam*; சீனம்: 莎亞南); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு நகரம்.  

சா ஆலாம் மாநகரம் மலேசியாவில் நவீனமாக வடிவு அமைக்கப்பட்ட ஒரு புதிய நகரம். இந்த நகரம் சிலாங்கூர் மாநிலத்தின் தலைப் பட்டணமும் ஆகும்.  

மலேசியத் தலைநகர் கோலாலம்பூரில் இருந்து 25 கி.மீ அல்லது 16 மைல்கள் மேற்கே அமைந்து உள்ளது. 1974-ஆம் ஆண்டு கூட்டரசு பிரதேசமாக கோலாலம்பூர் அறிவிக்கப்பட்டது. அதுவரை கோலாலம்பூர் நகரம், சிலாங்கூர் மாநிலத்தின் தலைநகரமாகவும், மலேசியாவின் தலைநகரமாகவும் விளங்கி வந்தது.  

## பொது

அதன் பின்னர், 1978-இல் சிலாங்கூர் மாநிலத்தின் தலைநகரமாக சா ஆலாம் பிரகடனம் செய்யப்பட்டது. மலேசியாவில் திட்டமிடப்பட்டு உருவாக்கப்பட்ட நகரங்களில் சா ஆலாம் முதல் நகரமாகப் புகழ் பெறுகிறது.  

இந்த நகரத்தின் சாலைகள், கட்டிடங்கள், அரசாங்க அலுவலகங்கள், மக்கள் குடியிருப்பு அடுக்குமாடிக் கட்டிடங்கள், பள்ளிக்கூடங்கள், பூங்காக்கள், வணிகத் தளங்கள், மருத்துவ மையங்கள், பொழுது போக்கு மையங்கள் அனைத்துமே திட்டமிடப்பட்டு மிக நவீனமாக, உருவாக்கப்பட்டுள்ளன.  

## வரலாறு

1957-ஆம் ஆண்டு மலேசியா சுதந்திரம் அடைந்தது. மலேசியாவின் ’’நவீனமயத் தந்தை” என்று அழைக்கப்படும் துன் அப்துல் ரசாக் அவர்களின் தலைமைத்துவத்தின் கீழ் மலேசியா மிகத் துரிதமான வளர்ச்சியை அடைந்தது. துன் அப்துல் ரசாக் மலேசியாவின் இரண்டாவது பிரதமர் ஆவார்.  

சா ஆலாமின் பழைய பெயர் **சுங்கை ரெங்கம்**. 19-ஆம் நுற்றாண்டில் அதன் சுற்றுப் பகுதிகளில் பல ரப்பர், செம்பனை தோட்டங்கள் இருந்தன. ஆயிரக்கணக்கான தமிழர்கள் அந்தத் தோட்டங்களில் வேலை செய்தனர். பின்னர் சுங்கை ரெங்கம் எனும் பெயரில் இருந்த அந்தப் பகுதி பத்து தீகா என்று மறுபெயர் பெற்றது.  

### சுங்கை ரெங்கம்

1963-ஆம் ஆண்டு பத்து தீகா பகுதியில் இருந்த சுங்கை ரெங்கம் ரப்பர் தோட்டத்தில் ஒரு புதிய நகரை உருவாக்குவது என சிலாங்கூர் மாநில அரசாங்கம் முடிவு செய்தது. ஐக்கிய நாடுகள் அவையைச் சேர்ந்த நகரத் திட்ட அமைப்பாளர் வி. அந்தோலிக் என்பவர் புதிய நகருக்கு அந்த இடத்தைத் தேர்வு செய்யும்படி சிலாங்கூர் மாநில அரசாங்கத்திற்கு பரிந்துரை செய்தார். புதிய நகரப் பகுதி கோலாலம்பூருக்கும், கிள்ளான் துறைமுகத்திற்கும் நடுமையத்தில் இருந்தது.  

முன்பு சிலாங்கூர் மாநிலத்திற்ன் சுல்தானாக இருந்த சுல்தான் இசாமுடின் ஆலாம் சா என்பவரின் பெயரில் புதிய நகருக்கு சா ஆலாம் என்று பெயர் சூட்டப்பட்டது. சிலாங்கூரில் பல நினைவுச் சின்னங்கள், கட்டிடங்கள், சாலைகளுக்கு சுல்தான் இசாமுடின் ஆலாம் சாவின் பெயர் சூட்டப்பட்டுள்ளது.  

### சிலாங்கூர் மாநிலத்தின் நிர்வாக மையம்

1974 பிப்ரவரி மாதம் முதல் தேதி கோலாலம்பூர் கூட்டரசு பிரதேசமாக அறிவிக்கப்பட்டதும், சிலாங்கூர் மாநிலத்தின் நிர்வாக மையமாக ஷா ஆலாம் மாற்றம் கண்டது. பின்னர் 1978 டிசம்பர் 7-ஆம் தேதி சா ஆலாம் அதிகாரப்பூர்வமாக சிலாங்கூர் மாநிலத்தின் தலைநகரமாகப் பிரகடனம் செய்யப்பட்டது.
# டெஸ்ஸி தாமஸ்


முனைவர் **டெஸ்ஸி தாமஸ்** (*Tessy Thomas*, பிறப்பு: 1963) அல்லது **டெசி தாமசு** ஐதராபாத்தில் உள்ள பாதுகாப்பு ஆராய்ச்சி மற்றும் வளர்ச்சி அமைப்பில் அக்னி-5 ஏவுகணைக்கான திட்டப்பணி இயக்குநர். இந்தியாவில் ஏவுகணை திட்டப்பணி ஒன்றிற்கு தலைமை தாங்கும் முதல் பெண் அறிவியலாளர் என்ற பெருமை கொண்டவர்.  

## இளமையும் கல்வியும்
டெசி கேரளாவின் ஆலப்புழையைச் சேர்ந்தவர். திருச்சூரில் உள்ள அரசுப் பொறியியல் கல்லூரியில் தனது பொறியியல் பட்டப்படிப்பை முடித்தார். பின்னர் புனேயில் உள்ள *படைக்கலன் தொழில்நுட்பக் கழகத்தில்* (தற்போது *மேம்பட்ட தொழில்நுட்பத்திற்கான பாதுகாப்பு கழகம்* எனப் பெயரிடப்பட்டுள்ளது) வழிப்படுத்திய ஏவுகணைக் கல்வியில் தொழில்நுட்ப முதுகலைப் பட்டம் பெற்றார்.  

## பணிவாழ்வு
3000 கி.மீ. வீச்சுள்ள அக்னி-3 ஏவுகணைத் திட்டப்பணியில் டெசி இணை திட்டப்பணி இயக்குநராகப் பணியாற்றினார். 5000 கி.மீ. வீச்சுள்ள அக்னி-5 திட்டப்பணிக்கு திட்ட இயக்குநராக 2009ஆம் ஆண்டு நியமிக்கப்பட்டார். ஐதராபாத்தில் உள்ள *மேம்பட்ட அமைப்புகள் ஆய்வகத்திலிருந்து* செயலாற்றினார்.. ஏப்ரல் 2012இல் இந்த ஏவுகணை வெற்றிகரமாகச் சோதிக்கப்பட்டது.  

## தனி வாழ்க்கை
கடற்படையில் ஓர் உயர் இயக்குநரான சரோஜ் பட்டேலை மணந்துள்ள இவருக்கு தேஜஸ் என்ற மகன் உள்ளார்.  

## மேலும் பார்க்க
அக்னி ஏவுகணை
# ஆளுடைய பிள்ளையார் திருவந்தாதி


**ஆளுடைய பிள்ளையார் திருவந்தாதி** என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.  

அந்தாதி என்பது ஒருவகைச் சிற்றிலக்கியம்  

ஆளுடைய பிள்ளையார் திருவந்தாதி நூலின் ஆசிரியர் நம்பியாண்டார் நம்பி.  

காலம் பதினோராம் நூற்றாண்டின் முற்பாதி. இராசராச சோழன் காலம்.  

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை.  

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.  
## நூல் அமைதி
இந்த நூலில் 100 கட்டளைக்கலித்துறைப் பாடல்களும், இறுதியில் ஒரு வெண்பாவும் உள்ளன.  
100-ஆவது பாடல் சீர்காழியின் 12 பெயர்களை முதன்முதலாகத் தொகுத்துக் கூறுகிறது.  

இறுதியிலுள்ள வெண்பா இந்த நூலின் பெருமையைச் சொல்கிறது.  
;பாடல் பாங்கு (1)  
:பார்மண்ட லத்தினில் பன்னிரு பேரொடு மன்னிநின்ற  
:நீர்மண்ட லப்படப் பைப்பிர மாபுர நீறணிந்த  
:கார்மண்ட லக்கண்டத்(து) எண்தடத் தோளன் கருணைபெற்ற  
:தார்மண்ட லம்அணி சம்பந்தன் மேவிய தண்பதியே.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# ஆளுடைய பிள்ளையார் திருச்சண்பை விருத்தம்


ஆளுடைய பிள்ளையார் திருச்சண்பை விருத்தம் என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.  

விருத்தம் என்பது ஒருவகைச் சிற்றிலக்கியம். இந்த நூலிலுள்ள விருத்தங்கள் கட்டளைக்கலித்துறை விருத்தங்கள்.  

ஆளுடைய பிள்ளையார் திருச்சண்பை விருத்தம் என்னும் இந்த நூலின் ஆசிரியர் திருநாரையூரில் பிறந்த நம்பியாண்டார் நம்பி.  

காலம் பதினோராம் நூற்றாண்டின் முற்பாதி. இராசராச சோழன் காலம்.  

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல்.  

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.  
;நூல் அமைதி  
:இந்த நூலில் 11 கட்டளைக்கலித்துறைப் பாடல்கள் உள்ளன.  
;சண்பை என்னும் பெயர்  
:”தண்டலைக் குண்டகழிச் சண்பையர்” என இந்த நூல் அவ்வூர் இறைவனைக் குறிப்பிடுவதிலிருந்து கோயிலின் தலவிருட்சம் சண்பகம் என்பதும், அதனால் இவ்வூருக்குச் ‘சண்பை’ என்னும் பெயர் உண்டாயிற்று என்பதும் தெரியவருகிறது. இங்குள்ள சிவனைக் கண்ணன் பூசித்த மலர் சண்பை ஆதலால் சண்பை என்னும் பெயர் உண்டாயிற்று என்பது புராணம்.  
## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# ஈ

**ஈ** என்ற தலைப்பில் உள்ள கட்டுரைகள்:  

- ஈ (எழுத்து), தமிழ் நெடுங்கணக்கில் 4வது எழுத்து
- ஈ (பூச்சி)
- ஈசல் (Neuroptera)
- ஆர்க்கிட் ஈ
- ஈ (கணித மாறிலி)
- ஈ.கோலை, பாக்டிரியா
- ஈ (திரைப்படம்)
- மாட்டு ஈ
- வீட்டு ஈ
---
# அக்னி-6



**அக்னி-6** இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் இந்திய பாதுகாப்புப் படைகளின் பயன்பாட்டிற்காக உருவாக்கப்படவிருக்கும் கண்டம் விட்டுக் கண்டம் பாயும் ஏவுகணையாகும்.  
## விளக்கம்

**அக்னி-6** ஆனது மிகவும் அடிப்படை நிலை வளர்ச்சியில் உள்ளாதாக கருதப்படும் இந்தியாவின் கண்டம் விட்டுக் கண்டம் பாயும் ஏவுகணையாகும். இதுவே அக்னி ஏவுகணை திட்டத்தில் மிகவும் சமீபத்திய மற்றும் மிகவும் மேம்பட்ட பதிப்பு ஆகும். இந்த ஏவுகணையை நீர்முழ்கிக் கப்பல்கள் மூலமாகவும், நிலத்திலிருந்தும் ஏவ இயலும். இந்த ஏவுகணை 6000–10000&nbsp;km வரை தாக்கும் திறன் கொண்டது.
# பீல் மாவட்டப் பாடசாலைச் சபை


**பீல் மாவட்டப் பாடசாலைச் சபை** (*Peel District School Board*) என்பது பீல் மாவட்டத்தில் 230 பாடசாலைகளின் மூலம் ஏறத்தாழ 155000 மாணவர்களுக்குக் கற்பித்தலை மேற்கொள்ளும் சபையாகும். இந்தச் சபையில் 15000இற்கு மேற்பட்ட முழுநேர வேலையாட்கள் உள்ளனர். அத்துடன், பீல் பிரதேசத்தில் அதிக நபர்களுக்கு வேலைவாய்ப்பு வழங்கும் சபைகளில் இதுவுமொன்றாகும்.  

## வரலாறு
1969இல் பத்து உள்ளூர்ச் சபைகள் இணைந்து பீல் மாவட்டக் கல்விச் சபையை ஆரம்பித்தன. பின்னர், 1973இல் பீல் கல்விச் சபை என இதனுடைய பெயர் மாற்றப்பட்டது. 1998இலிருந்து தற்போதைய பெயரான பீல் மாவட்டக் கல்விச் சபையானது பயன்படுத்தப்பட்டு வருகின்றது.
# இடைப்பட்ட தூரம் பாயும் ஏவுகணை


**இடைப்பட்ட தூரம் பாயும் ஏவுகணை** (**IRBM**) ஆனது நடுத்தர தூரம் பாயும் ஏவுகணைக்கும் கண்டம் விட்டு கண்டம் பாயும ஏவுகணைக்கும் இடைப்பட்ட 3,000–5,500&nbsp;km (1,865–3,420 miles), பாயக்கூடிய ஏவுகணையாகும். ஏவுகணைகளை அதன் வரம்பிற்கேற்ப வகைப்படுத்தல் வசதிக்காகவே எனினும் கொள்கையளவில் குறைந்த செயல்திறன் கொண்ட கண்டம் விட்டு கண்டம் பாயும் ஏவுகணைக்கும் அதிக செயல்திறன் கொண்ட இடப்பட்ட தூரம் பாயும் ஏவுகணைக்கும் மிகக் குறைந்த வேறுபாடே இருக்கும். இங்கு கூறப்படும் எல்லை வரையறை ஐக்கிய அமெரிக்காவின் ஏவுகணை பாதுகாப்பு மையத்தினால் வரையறுக்கப்பட்டுள்ளது. சில மூலங்கள் நீண்ட தூர ஏவுகணைகள் என்றொரு வகைப்பாட்டை இடைப்பட்ட தூரம் பாயும் ஏவுகணைக்கும், கண்டம் விட்டு கண்டம் பாயும் ஏவுகணைக்கும் இடைப்பட்ட ஏவுகணைகளை வரையறுக்க பயன்படுத்துகின்றன.  

இடைப்பட்ட தூரம் பாயும் ஏவுகணைகளை தற்போது இந்தியா, பாகிஸ்தான், இஸ்ரேல் ஆகிய நாடுகளில் செயல்பாட்டில் உள்ளன. மற்ற சில நாடுகளான ஈரான், வட கொரியா ஆகியவை இவற்றை உருவாக்கிக் கொண்டிருப்பதாக கூறியுள்ளன. ஐக்கிய அமெரிக்கா, சோவியத் ஒன்றியம், மக்கள் சீனக் குடியரசு, ஐக்கிய இராச்சியம், பிரான்ஸ் ஆகியவை முன்னாள் உபயோகிப்பாளர்கள் ஆவார்.  
## செயல்பாட்டில் உள்ள இடைப்பட்ட தூரம் பாயும் ஏவுகணைகள்

- அக்னி-3 (3,500–4,000&nbsp;km) (இந்தியா)
- அக்னி-4‎ (3,500–5,000&nbsp;km) (இந்தியா)
- ஜெரிகோ-IIB (2,800&nbsp;km) (இஸ்ரேல்)

## உருவாக்கப்பட்டுக் கொண்டிருப்பவை
- முசுடான் (3,200&nbsp;km) (வட கொரியா)
- ஷஹாப்-5 (4000+&nbsp;km) (ஈரான்)

## ஓய்வு பெற்றவை
- RSD-10 Pioneer (SS-20) (5,500&nbsp;km) (சோவியத் ஒன்றியம்)
- DF-3A (4,000&nbsp;km) (சீனா)
- DF-3 (2,500&nbsp;km) சீனா
- S2 IRBM (2,750&nbsp;km) (பிரான்சு)
- S3 IRBM (3,500&nbsp;km) (பிரான்சு)
- PGM-17 Thor (1,850–3,700&nbsp;km) (ஐக்கிய அமெரிக்கா) and (ஐக்கிய இராச்சியம்)
# நடுத்தர தூரம் பாயும் ஏவுகணை


**நடுத்தர தூரம் பாயும் ஏவுகணை** (**MRBM**), எனபது நடுத்தர எல்லை வரம்பை கொண்ட ஏவுகணைகளாகும். இது சில நிறுவனங்களின் தர நிர்ணயத்தை பொறுத்து வகைப்படுத்தப்பட்டுள்ளது. ஐக்கிய அமெரிக்க பாதுகாப்புத் துறையின் வரையறைப்படி நடுத்தர தூரம் பாயும் ஏவுகணையின் தாக்குதல் எல்லையானது 1,000 and 3,000&nbsp;km என வரையறுக்கப்பட்டுள்ளள்து.  
## குறிப்பிட்ட நடுத்தர தூரம் பாயும் ஏவுகணை

- அபாபீல் (2,200&nbsp;கி.மீ.) (பாக்கித்தான்)
- அகினி II (2,000–3,000&nbsp;கி.மீ.) (இந்தியா)
- அசௌரா (2,000–2,500&nbsp;கி.மீ.) (ஈரான்)
- புளீ இசுட்ரீக் (3,700 கி.மீ.) (ஐக்கிய இராச்சியம்)
- டிஎஃப்-2 (1,250&nbsp;கி.மீ.) (China)
- டிஎஃப்-16 (800-1,000&nbsp;கி.மீ.) (China)
- டிஎஃப்-21 (1,500-1,700&nbsp;கி.மீ.) (China)
- எமாட் (1,700 கி.மீ.) (ஈரான்)
- பாஜ்ர்—3 (2,500&nbsp;கி.மீ.(estimation)) (ஈரான்)
- காத்ர்-110 (2,000–3,000&nbsp;கி.மீ.) (ஈரான்)
- காவுரி-I (1,200&nbsp;கி.மீ.) (பாக்கித்தான்)
- காவுரி-II (1,800&nbsp;கி.மீ.) (பாக்கித்தான்)
- ஜெரிக்கோ II (1,300&nbsp;கி.மீ.) (இசுரேல்)
- உவாசொங்-10 (2,500-4,000 கி.மீ.) (வட கொரியா)
- ஜே-600டி இத்ரிம் IV (2500 கி.மீ.) - under development
- கோரம்சார் (2000 கி.மீ.) (ஈரான்)
- கேஎன்-08 (3,000-12,000 கி.மீ.) (வட கொரியா)
- கேஎன்-11 (500-2,000 கி.மீ.) (வட கொரியா)
- கேஎன்-15 (1,200-3,000 கி.மீ.) (வட கொரியா)
- பெர்சிங் II (1,770&nbsp;கி.மீ.) (USA)
- பிஜிஎம்-19 ஜுப்பிட்டர் (2,400&nbsp;கி.மீ.) (USA)
- புக்குக்சொங்-2 (2,500-3,000 கி.மீ.) (வட கொரியா)
- ஆர்-5 பொபெடா (1,200&nbsp;கி.மீ.) (சோவியத் ஒன்றியம்)
- ஆர்-12 திவினா (2,080&nbsp;கி.மீ.) (சோவியத் ஒன்றியம்)
- ரோடிங்-1 (1,000–1,500&nbsp;கி.மீ.) (வட கொரியா)
- ஆர்டி-15 (2,500) (சோவியத் ஒன்றியம்)
- செச்சில் (2,000–2,500&nbsp;கி.மீ.) (ஈரான்)
- ஷகாப்-3 (1,930&nbsp;கி.மீ.) (ஈரான்)
- சாகீன்-III (ஏவுகணை)(2,750&nbsp;கி.மீ.)
- சாகீன்- II (2,500&nbsp;கி.மீ.)
- எஸ்எஸ்பிஎஸ் எஸ்1 (பிரான்சு)
# குறுகிய தூர ஏவுகணை

**குறுகிய தூர ஏவுகணை** (**SRBM**) ஆனது 1,000&nbsp;கி.மீ. அல்லது அதற்கு குறைவான தாக்குதல் தூரம் கொண்ட ஏவுகணைகளாகும். இவை பொதுவாக அணு ஆயுதங்களை ஏந்திச் செல்ல வல்லன. சாத்தியமுள்ள பிராந்திய முரண்பாடுகளில் இவ்வகை ஏவுகணைகள் உபயோகப்படுத்துகின்றன. ஏனெனில் இவை குறைந்த செலவு மற்றும் எளிதான கட்டமைப்பை கொண்டுள்ளன.  
## குறிப்பிடத்தக்க குறுகிய தூர ஏவுகணைகள்
- வி-2 ஏவுகணை (320&nbsp;km) இரண்டாம் உலகப் போரில்
- பளுடன் (ஏவுகணை) (120&nbsp;கி.மீ.)
- Hadès (ஏவுகணை) (480&nbsp;கி.மீ.)
- 9கே720 இச்கந்தர் (400&nbsp;கி.மீ.) (உருசியா)
- எஸ்எஸ்-1 சகட் (300–700&nbsp;கி.மீ.) (சோவியத் ஒன்றியம்)
- டிஎப்-11/எம்-11 (350&nbsp;கி.மீ.) (சீன மக்கள் குடியரசு)
- டிஎப்-15 (600&nbsp;கி.மீ.) (சீனா)
- பிரித்வி ஏவுகணை (இந்தியா)
  - பிரித்வி I (150&nbsp;கி.மீ.)(இந்தியா)
  - பிரித்வி II (250–350&nbsp;கி.மீ.) (இந்தியா)
  - பிரித்வி III (350–750&nbsp;கி.மீ.)(இந்தியா)
- அக்னி I (700–800&nbsp;கி.மீ.) (இந்தியா)
- சௌர்யா (600–700&nbsp;கி.மீ.) (இந்தியா)
- காஷ்ணவி (ஏவுகணை) (290&nbsp;கி.மீ.) (பாகிஸ்தான்)
- அப்தலி (200&nbsp;கி.மீ.) (பாகிஸ்தான்)
- ஜெரிகோ I (500&nbsp;கி.மீ.) (இஸ்ரேல்)
- பதெஹ்-110 (300&nbsp;கி.மீ.) (ஈரான்)
- ஷஹாப்-1 (350&nbsp;கி.மீ.) (ஈரான்)
- ஷஹாப்-2 (750&nbsp;கி.மீ.) (ஈரான்)
- கியுயம் 1 (700-800&nbsp;கி.மீ.) (ஈரான்)
- ஜெ-600டி ஏவுகணை (150&nbsp;கி.மீ.) (துருக்கி)
- ஜெ-600டி ஏவுகணை (300&nbsp;கி.மீ.) (துருக்கி)
- ஹ்யுன்மூ (கொரியக் குடியரசு)
  - ஹ்யுன்மூ-1 (180–250&nbsp;கி.மீ.)
  - ஹ்யுன்மூ-2 (300–500&nbsp;கி.மீ.)
- ஸ்கை ஸ்பியர் (~120&nbsp;கி.மீ.) (தைவான் (ROC))
- எம்ஜிஎம்-52 லான்ஸ் (70–120&nbsp;கி.மீ.) (ஐக்கிய அமெரிக்கா)
- பிஜிஎம்-11 ரெட்ஸ்டோன் (92–323&nbsp;கி.மீ.) (ஐக்கிய அமெரிக்கா)

## மேலும் பார்க்க
- நடுத்தர தூரம் பாயும் ஏவுகணை (MRBM)
- இடைப்பட்ட தூரம் பாயும் ஏவுகணை (IRBM)
- கண்டம் விட்டு கண்டம் பாயும் ஏவுகணை (ICBM)
# அக்னி-1 (ஏவுகணை)



**அக்னி-1** ஆனது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்பட்ட நடுத்தர தூர ஏவுகணை திட எரிபொருள் ஏவுகணையாகும்.  

## சோதனை
ஒடிசா அருகிலுள்ள வீலர் தீவில் நடமாடும் ஏவுதளத்தில் இருந்து, 08.11.2013 அன்று 11 வது முறையாக சோதிக்கப்பட்டது.
# ஆதவன்



**ஆதவன்** என்பது சூரியனைக் குறிக்கும் சொல். அத்துடன் இந்துக்களின் பொதுவான ஆண்களுக்கு உரிய பெயர்.  

;நபர்கள்  

ஆதவன் என்பது இவர்களில் யாரையாவது குறிக்கலாம்,  

- ஆதவன், கே. எஸ். சுந்தரம் என்ற இயற்பெயர் கொண்ட எழுத்தாளர்.
- க. ஆதவன், ஈழத்து எழுத்தாளர்
- ஆதவன் தீட்சண்யா, எழுத்தாளர்
- குமரி ஆதவன், எழுத்தாளர்

; திரைப்படங்கள்  

- ஆதவன் (திரைப்படம்), தமிழ்த் திரைப்படம் (2009)

; இதழ்கள்  

- ஆதவன் (இதழ்), இலங்கையில் இருந்து வெளிவந்த ஒரு வார இதழ்.
# எல்லைக்கோடு


**எல்லைக்கோடு** என்பது சுதந்திர அரசுகளின் (sovereign states) நில எல்லைகளையோ அல்லது கடல் எல்லைகளையோ, ஒரு நாட்டின் உள்நாட்டு அரசியல், நீதித்துறை சார்ந்த பகுதிகளை பிரிக்கும் விதமாகவோ அல்லது பிற புவியியல் ரீதியிலான பகுதிகளை நிர்ணயம் செய்யும் விதமாகவோ அமையப்பெற்ற கற்பனை அல்லது நிஜக் கோடுகள் ஆகும்.
# வடசொல் தமிழ் அகர வரிசைச் சுருக்கம்


**வடசொல் தமிழ் அகர வரிசைச் சுருக்கம்** (*vaṭacol tamiḻ akara varicaic curukkam*) என்பது மறைமலை அடிகளின் மகளாகிய திருவரங்க நீலாம்பிகை அம்மையார் இயற்றிய ஒரு நூல். இந்நூல் 24 பக்கங்களைக் கொண்டமைந்துள்ளது. இந்நூல் வெளிவந்த காலத்தில் பேச்சுவழக்கில் மிகுதியாகக் கலந்திருந்த வடசொற்களுக்கான தமிழ்ச் சொற்கள் இதில் பட்டியலிடப்பட்டுள்ளன. வடசொற்கலப்பின்றிப் பேசவும் எழுதவும் கற்பிப்பதற்காக எழுதப்பட்ட இந்நூல் தமிழ்ப் பாதுகாப்புக் கழகத்தினால் 1952ஆம் ஆண்டு வெளியிடப்பட்டது.  

## நூலாசிரியர்

நூலாசிரியரான திருவரங்க நீலாம்பிகை அம்மையார் (1903-1945) மறைமலை அடிகளின் மகளாவார். சிறந்த தமிழறிஞர்களில் ஒருவர். தமிழ், வடமொழி, ஆங்கிலம் ஆகிய மொழிகளை நன்கு அறிந்திருந்தவர். மறைமலை அடிகளிடம் கல்வி கற்ற இவர் ஏற்கனவே, *வடசொற் றமிழ் அகரவரிசை* என்னும் நூலை 242 பக்கங்களில் அச்சிட்டு வெளியிட்டுள்ளார். மேலும் *தனித்தமிழ்க் கட்டுரைகள்* என்னும் நூலையும் 104 பக்கங்களில் அச்சிட்டு வெளியிட்டுள்ளார்.  

## உள்ளடக்கம்
**அகங்காரம்** முதல் **வைராக்கியம்** வரையான ஏறத்தாழ 1,465 வட சொற்களுக்கான தூய தமிழ்ச் சொற்கள் இந்நூலில் உள்ளடக்கப்பட்டுள்ளன. இந்நூலில் தமிழ் எண்களே பயன்படுத்தப்பட்டிருப்பதும் குறிப்பிடத்தக்கது.
# ஆளுடைய பிள்ளையார் திருமும்மணிக்கோவை

**ஆளுடைய பிள்ளையார் திருமும்மணிக்கோவை** என்பது ஒரு சைவ நூல். இது பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.  

மும்மணிக்கோவை என்பது ஒருவகைச் சிற்றிலக்கியம். ஆசிரியப்பா, வெண்பா, கட்டளைக்கலித்துறை என்னும் மூவகையான பாக்களால் தொடுக்கப்பட்டு அந்தாதி முறையில் அமைவது.  

ஆளுடைய பிள்ளையார் திருமும்மணிக்கோவை நூலின் ஆசிரியர் நம்பியாண்டார் நம்பி. காலம் பதினோராம் நூற்றாண்டின் முற்பாதி. (இராசராச சோழன் காலம்)  

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல்.  

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.  
;நூல் அமைதி  
:இந்த நூலில் மூவகைப்பாக்கள் மொத்தம் 30 பாடல்கள் உள்ளன.  
;பாடல் பாங்கு  
:வடிக்கண்ணி யாளைஇவ் வான்சுரத்தின் ஊடே  
:கடிக்கண்ணி யானோடு கண்டோம் – வடிக்கண்ணி  
:மாம்பொழில்சேர் வைகை அமண்மலைந்தான் வண்காழிப்  
:பூம்பொழிலே சேர்ந்திருப்பார் புக்கு.  
இந்த வெண்பாப்பாடல் அகத்திணைப் பாங்கில் அமைந்துள்ளது.  
## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு
# ஆளுடைய பிள்ளையார் திருவுலாமாலை


ஆளுடைய பிள்ளையார் திருவுலாமாலை என்பது ஒரு சைவ நூல். இது பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.  

உலா என்பது ஒருவகைச் சிற்றிலக்கியம். கலிவெண்பாப் பாடலால் அமைவது.  

ஆளுடைய பிள்ளையார் திருவுலாமாலை நூலின் ஆசிரியர் நம்பியாண்டார் நம்பி.  

காலம் பதினோராம் நூற்றாண்டின் முற்பாதி. இராசராச சோழன் காலம்.  

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல்.  

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.  
;நூல் அமைதி  
:இந்த நூலில் 143 கலிவெண்பாக் கண்ணிகள் அமைந்துள்ளன.  
;பாடல் பாங்கு  
:சம்பந்தர் வீதியில் உலாவந்த பாங்கு 116 கண்ணிகளில் சொல்லப்படுகின்றன. பிள்ளையார் உலா வருதலைப் பேதை முதல் பேரிளம்பெண் ஈறாக ஏழு பருவப் பெண்களும் பார்த்தனர் எனத் மொகுப்பாகச் சொல்லப்பட்டுள்ளது. மற்ற உலா நூல்களின் 7 பருவப்பெண்களும் தனித்தனியே வருணனை செய்யப்பட்டிருப்பர். இந்த உலாநூல் அவ்வாறு செய்யாமல் தொகுப்பாகச் சொல்லி அவர்களின் நிலை விளக்கப்பட்டுள்ளது.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# ஆளுடைய பிள்ளையார் திருத்தொகை


ஆளுடைய பிள்ளையார் திருத்தொகை என்பது ஒரு சைவ நூல். இது பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.  

பாட்டுடைத் தலைவனின் புகழைத் தொகுத்துக் கூறுவது ‘திருத்தொகை’.  

ஆளுடைய பிள்ளையார் திருத்தொகை நூலின் ஆசிரியர் நம்பியாண்டார் நம்பி.  

காலம் பதினோராம் நூற்றாண்டின் முற்பாதி. இராசராச சோழன் காலம்.  

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல்.  

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.  
;நூல் அமைதி  
:இந்த நூல் கலிவெண்பாக் கண்ணிகளால் பாடப்பட்டுள்ளது.  
;பாடல் பாங்கு  
:பூவார் திருநுதல்மேல் பொற்சுட்டி இட்டொளிரக்  
:கோவாக் குழலைச் சிலம்புரற்ற – ஓவா(து)  
:அழுவான் பசித்தானென்(று) ஆங்கிறைவன் நாட்டத்  
:தொழுவான் துயர்தீர்க்கும் தோகை – வழுவாமே  
:முப்பத் திரண்டறமும் செய்தாள்.  
இந்நூலின் கலிவெண்பாக் கண்ணிகள் இவ்வாறு நடைபயில்கின்றன.  
## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# அக்னி-3



**அக்னி-3** ஆனது அக்னி-2ஐ அடுத்து இந்தியாவால் உருவாக்கப்பட்ட ஒரு இடைப்பட்ட தூரம் பாயும் ஏவுகணை ஆகும். மேலும் இதன் மூலம் இந்தியாவின் அருகாமை நாடுகளின் உட்பகுதி வரை தாக்குதல் நடத்த இயலும்.. சூன் 2011 ல் அக்னி-3 ஆனது பாதுகாப்பு படைகளுடன் இணைக்கப்பட்டுள்ளது மேலும் இவை தற்போது உற்பத்தியில் உள்ளன.
# கந்தர்வன்


**கந்தர்வன்** (பெப்ரவரி 3, 1944 - ஏப்ரல் 22, 2004) தமிழக எழுத்தாளரும், கவிஞரும், தொழிற்சங்கவாதியும் ஆவார்.  

## வாழ்க்கைக் குறிப்பு
கந்தர்வனின் இயற்பெயர் நாகலிங்கம். இராமநாதபுரம் மாவட்டம், சிக்கல் என்னும் ஊரைச் சார்ந்தவர். கணேசன், கனகம்மாள் ஆகியோருக்குப் பிறந்தவர். 29 வயதில் அரசுப்பணிக்கு வந்த கந்தர்வன் தொழிற்சங்கவாதியாகத் தீவிரமாக இயங்கியவர்.1980 கருவூல கணக்குத்துறை காலவரையற்ற வேலை நிறுத்தத்தினை தலைமையேற்று நடத்தியதால் 19 மாதம் பணிநீக்கம் செய்யப்பட்டு, பின்னர் பணியாற்றபோது 9 ஆண்டு ஊதிய உயர்வை நிறுத்தம் செய்யப்பட்டு தண்டனையும் விதிக்கப்பட்டது .  

## இலக்கிய வாழ்வு
70-களின் தொடக்கத்தில் உருவான மக்கள் எழுத்தாளர் சங்கத்தைத் தோற்றுவித்தவர்களில் ஒருவர். பின்னர் தமிழ்நாடு முற்போக்கு எழுத்தாளர் சங்கத்தின் துணைத்தலைவராகித் தம் இறுதிக்காலம் வரை பங்களிப்புச் செய்தவர். எழுத்தாளர் ஜெயகாந்தனால் "இலக்கியச் சிந்தனை' விருதுக்குத் தேர்வு செய்யப்பட்ட இவரது "மைதானத்து மரங்கள்' கதை, 12-ஆம் வகுப்பு தமிழ்த் துணைப்பாட நூலில் பாடமாக இடம்பெற்றது. பல கல்லூரிகள், பல்கலைக்கழகங்களின் பாடத்திட்டத்தில் இடம்பெற்ற இவருடைய படைப்புகள் குறித்துப் பலரும் ஆய்வு நிகழ்த்தி வருகின்றனர். ஆண்டுதோறும் இவரது நினைவாகச் சிறுகதைப் போட்டி ஒன்று நடத்தப்பட்டு பரிசு வழங்கப்படுகிறது.  

## படைப்புகள்

### கவிதை நூல்கள்
- கிழிசல்கள்,
- மீசைகள்,
- சிறைகள்,
- கந்தர்வன் கவிதைகள்

### சிறுகதைத் தொகுப்பு நூல்கள்
- சாசனம்,
- பூவுக்குக் கீழே,
- கொம்பன்,
- ஒவ்வொரு கல்லாய்,
- அப்பாவும் மகனும்
- தண்ணீர்

## நாட்டுடமை
கந்தர்வனின் நூல்களை நாட்டுடமை ஆக்குவதாக தமிழ்நாடு அரசு 2022 திசம்பரில் அறிவித்தது. அதற்காக தமிழ்நாடு அரசு ரூ 10 இலட்சம் இவரது வாரிசுகளுக்கு வழங்குவதாக தெரிவித்தது.
# டக்கோலா

விசையியக்கக் குழாய் குறித்த முதல் ஐரோப்பிய வரைபடம்.]]  

".]]  
**மாரியானோ டி ஜகோபோ டெட்டோ இல் டக்கோலா ** (*Mariano di Jacopo detto il Taccola*, 1382 – ஏறத்தாழ. 1453), சுருக்கமாக **டக்கோலா** ('காகம்'), இத்தாலியில் மறுமலர்ச்சி காலத்தில் வாழ்ந்த ஓர் அரசு நிர்வாகி, கலைஞர் மற்றும் பொறியியலாளர். பல்வேறு புதுமையான பொறிகளையும் கருவிகளையும் விளக்கங்களுடன் வரைபடங்களாக தொகுத்த *டெ இஞ்சினிஸ்* , *டெ மசினிஸ்* என்ற அவரது தொழில்நுட்பக் கட்டுரைத்தொகுப்புகளுக்காக அறியப்படுகிறார். பிரான்செஸ்கோ டி ஜியார்ஜியோ, லியொனார்டோ டா வின்சி போன்ற பிற்கால மறுமலர்ச்சி பொறியாளர்களும் கலைஞர்களும் இவரது படைப்புக்களை பரவலாக படித்து வந்ததுடன் தங்கள் படைப்புக்களில் பயன்படுத்தியுமுள்ளனர்.  

## வாழ்க்கையும் பணிவாழ்வும்
மாரியானோ டக்கோலா இத்தாலியில் உள்ள சியான்னாவில் 1382இல் பிறந்தார். அவரது இளமைப் பருவம் குறித்து தகவல்கள் எதுவும் கிடைக்கப்பெறவில்லை. சியான்னாவில் ஆவண எழுத்துப் பதிவாளர், பல்கலைக்கழக செயலாளர், சிற்பி, சாலை மேற்பார்வையாளர், நீரியல் பொறியாளர் என பல்வேறு பணிகளைப் புரிந்துள்ளார். 1440களில் டக்கோலா தனது அலுவலகப் பணிகளிலிருந்து ஓய்வடைந்து அரசின் ஓய்வூதியம் பெற்று வந்தார். 1453ஆம் ஆண்டில் சான் ஜகோமோ சகோதர குழாமில் இணைந்ததாகவும் அதே ஆண்டில் மரணமடைந்ததாகவும் அறியப்படுகிறது.  

## பணியும் பாணியும்
டக்கோலா இரண்டு ஆய்வுக் கட்டுரைத் தொகுப்புகளை வெளியிட்டுள்ளார். முதலாவதான *டெ இஞ்சினிஸ்* (பொறிகளைக் குறித்தானது), 1419இல் நான்கு புத்தகங்களாக வெளியிட்டார். இந்தத் தொகுப்பை 1433,இலேயே முடித்து விட்டாலும் இதில் தொடர்ந்து திருத்தங்களை 1449 வரை செய்து வந்தார். அதே ஆண்டு இரண்டாவது கையெழுத்துப் பிரதியான *டெ மசினிஸ்* (இயந்திரங்களைக் குறித்தானது) வெளியானது.  

இந்தத் தொகுப்புகள் தாளில் கருப்பு மையினால் வரையப்பட்டு தொடர்புடைய விளக்கங்களை கையால் எழுதப் பட்டிருந்தன. நீரியல் பொறியியல், தீட்டல்/துருவல் பொறிகள், கட்டுமான/போரியல் இயந்திரங்கள் குறித்த பல்வேறு 'புனைதிறம்வல்ல கருவிகள்' இடம் பெற்றிருந்தன. இவரது தலைப்புகள் பிந்தைய மறுமலர்ச்சி ஓவிய-பொறியாளர்களுக்கு உரியதாக இருப்பினும் இவரது வெளிப்பாட்டு முறை இடைக்காலத்துக்குரிய கையெழுத்து விளக்க முறையாகும். குறிப்பாக, இவரது வரைபடங்களில் இயலுறுத் தோற்றம் நிலைத்தில்லாமையால் அக்காலத்தில் நிகழ்ந்த இயலுறுத்தோற்ற ஓவியக்கலை புரட்சி குறித்து டக்கோலா அறிந்திருக்கவில்லை எனத் தோன்றுகிறது. 'நேர்வழி வடுவுருவத்தின் தந்தை' என அறியப்படும் பிலிப்போ புருனெல்ஸ்கியுடன் நேர்காணல் நிகழ்த்திய ஒரே மனிதராகிய டக்கோலாவிற்கு இயலுறுத்தோற்றம் குறித்த அறிவில்லை என்பது வியப்பாக உள்ளது.
# வி-2 ஏவுகணை



வி-2 ஏவுகணை இரண்டாம் உலக போரின் தொடக்கத்தில் ஜெர்மனியால் லண்டனை தாக்க உருவாக்கப்பட்டது. இது திரவ எரிபொருளால் இயங்கியது. வி-2 ஏவுகணை மனிதனால் உருவாக்கப்பட்டு வளி மண்டலத்தை தாண்டிய முதல் ஏவுகணையாகும். இது அனைத்து ஏவுகணைகளுக்கும் முன்னோடியாகும். இரண்டாம் உலகப் போருக்கு பின் ஜெர்மனியை கைப்பற்றிய இங்கிலாந்து, அமெரிக்கா மற்றும் இரஷ்யா ஆகிய நாடுகள் வி-2 ஏவுகணையின் தொழில் நுட்பம் மற்றும் அறிவியலாளர்களையும் கைப்ப்பற்றின. அதை அவர்களின் விண்வெளி மற்றும் ஏவுகணைகளுக்கு பயன்படுத்தினர்.  

யுத்ததின் போது ஜெர்மனி 3000 ஏவுகணைகளை பயன்படுத்தியது. இதனால் 7250 ராணுவத்தினர் மற்றும் பொது மக்கள் பலியானார்கள்